title: Vykonávacie nariadenie Komisie (EÚ) 2019/149 z 30. januára 2019, ktorým sa menia vykonávacie nariadenia (EÚ) 2015/1108 a (EÚ) č. 540/2011, pokiaľ ide o podmienky používania octu ako základnej látky (Text s významom pre EHP)

text:
                  31.1.2019

                  SK

                  Úradný vestník Európskej únie

                  L 27/20

         VYKONÁVACIE NARIADENIE KOMISIE (EÚ) 2019/149
         z 30. januára 2019,
         ktorým sa menia vykonávacie nariadenia (EÚ) 2015/1108 a (EÚ) č. 540/2011, pokiaľ ide o podmienky používania octu ako základnej látky
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 23 ods. 5 v spojení s článkom 13 ods. 2,
         keďže:

                     (1)

                     Vykonávacím nariadením Komisie (EÚ) 2015/1108 (2) bol ocot schválený ako základná látka na použitie ako fungicíd a baktericíd a bol zahrnutý do časti C prílohy k vykonávaciemu nariadeniu Komisie (EÚ) č. 540/2011 (3).

                     (2)

                     V novembri 2016 spoločnosť Charbonneaux-Brabant SA predložila Komisii žiadosť o rozšírenie používania octu ako herbicídu v súlade s článkom 23 ods. 3 nariadenia (ES) č. 1107/2009.

                     (3)

                     Komisia požiadala Európsky úrad pre bezpečnosť potravín (ďalej len „úrad“) o vedeckú pomoc. Úrad predložil 4. augusta 2017 Komisii technickú správu o rozšírení použitia octu ako herbicídu na účely ochrany rastlín (4). Komisia predložila 23. októbra 2018 Stálemu výboru pre rastliny, zvieratá, potraviny a krmivá revíznu správu a 12. decembra 2018 predložila návrh tohto nariadenia.

                     (4)

                     Z vykonaných preskúmaní vyplýva, že v prípade octu možno očakávať, že vo všeobecnosti spĺňa požiadavky stanovené v článku 23 nariadenia (ES) č. 1107/2009, najmä pokiaľ ide o použitie ako herbicídu, ktoré bolo preskúmané a podrobne opísané v revíznej správe. Použitie octu ako herbicídu by sa preto malo povoliť. Okrem toho vzhľadom na to, že sa povoľuje nové použite octu, je prijateľné povoliť ďalšie možné použitia octu, ako sa uvádza v poslednej verzii revíznej správy o octe. Preto je vhodné zrušiť súčasné obmedzenie týkajúce sa použitia len ako fungicídu a baktericídu.

                     (5)

                     V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však nevyhnutné stanoviť určité podmienky používania.

                     (6)

                     Vykonávacie nariadenia (EÚ) č. 2015/1108 a (EÚ) č. 540/2011 by sa preto mali zodpovedajúcim spôsobom zmeniť.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Zmena vykonávacieho nariadenia (EÚ) 2015/1108
            Príloha I k vykonávaciemu nariadeniu (EÚ) 2015/1108 sa mení v súlade s prílohou I k tomuto nariadeniu.

            Článok 2
            Zmena vykonávacieho nariadenia (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. januára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) 2015/1108 z 8. júla 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka ocot a ktorým sa mení príloha k vykonávaciemu nariadeniu Komisie (EÚ) č. 540/2011 (Ú. v. EÚ L 181, 9.7.2015, s. 75).

            (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (4)  EFSA (Európsky úrad pre bezpečnosť potravín), 2017. Technical report on the outcome of the consultation with Member States and EFSA on the basic substance application for vinegar for extension of use in plant protection as a herbicide (Technická správa o výsledku konzultácie s členskými štátmi a EFSA, pokiaľ ide o žiadosť týkajúcu sa rozšírenia použitia octu ako základnej látky na účely použitia ako herbicídu pri ochrane rastlín). Podporná publikácia EFSA 2017: EN – 1281. 42 s doi:10.2903/sp.efsa.20 17.EN – 1281.

            PRÍLOHA I
            V prílohe I k vykonávaciemu nariadeniu (EÚ) 2015/1108 sa zápis v piatom stĺpci „Osobitné ustanovenia“ nahrádza takto:

               „Ocot sa musí používať v súlade s osobitnými podmienkami, ktoré sú zahrnuté v záveroch revíznej správy o octe (SANCO/12896/2014), a najmä v jej dodatkoch I a II.“

            PRÍLOHA II
            V prílohe k vykonávaciemu nariadeniu (EÚ) č. 540/2011 sa zápis v šiestom stĺpci „Osobitné ustanovenia“ v riadku 5 (ocot) tabuľky v časti C nahrádza takto:

               „Ocot sa musí používať v súlade s osobitnými podmienkami, ktoré sú zahrnuté v záveroch revíznej správy o octe (SANCO/12896/2014), a najmä v jej dodatkoch I a II.“


title: Vykonávacie nariadenie Komisie (EÚ) 2019/150 z 30. januára 2019, ktorým sa mení vykonávacie nariadenie (EÚ) č. 686/2012, pokiaľ ide o spravodajský členský štát pre hodnotenie týchto účinných látok obsiahnutých v prípravkoch na ochranu rastlín: deltametrín, diflufenikán, epoxikonazol, fluoxastrobín, protiokonazol a tebukonazol (Text s významom pre EHP)

text:
                  31.1.2019

                  SK

                  Úradný vestník Európskej únie

                  L 27/23

         VYKONÁVACIE NARIADENIE KOMISIE (EÚ) 2019/150
         z 30. januára 2019,
         ktorým sa mení vykonávacie nariadenie (EÚ) č. 686/2012, pokiaľ ide o spravodajský členský štát pre hodnotenie týchto účinných látok obsiahnutých v prípravkoch na ochranu rastlín: deltametrín, diflufenikán, epoxikonazol, fluoxastrobín, protiokonazol a tebukonazol
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 19,
         keďže:

                     (1)

                     Vykonávacím nariadením Komisie (EÚ) č. 686/2012 (2) bolo Spojené kráľovstvo určené za spravodajský členský štát pre hodnotenie určitých účinných látok obsiahnutých v prípravkoch na ochranu rastlín.

                     (2)

                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii. Zmluvy sa prestanú vzťahovať na Spojené kráľovstvo odo dňa nadobudnutia platnosti dohody o vystúpení alebo v prípade, ak sa tak nestane, dva roky po uvedenom oznámení, t. j. 30. marca 2019, pokiaľ Európska rada po dohode so Spojeným kráľovstvom jednomyseľne nerozhodne o predĺžení tejto lehoty.

                     (3)

                     Dohoda o vystúpení, ktorá bola dohodnutá medzi vyjednávačmi, obsahuje postupy, ktoré umožnia uplatňovanie ustanovení právnych predpisov Únie na Spojené kráľovstvo a v Spojenom kráľovstve aj po dátume, keď sa zmluvy prestanú uplatňovať na Spojené kráľovstvo a v Spojenom kráľovstve. Ak uvedená dohoda nadobudne platnosť, právne predpisy Únie týkajúce sa prípravkov na ochranu rastlín sa budú uplatňovať na Spojené kráľovstvo a v Spojenom kráľovstve počas prechodného obdobia v súlade s uvedenou dohodou a prestanú sa uplatňovať na konci uvedeného obdobia. V súlade s uvedenou dohodou by Spojené kráľovstvo počas prechodného obdobia nemalo konať ako vedúci orgán v prípade hodnotenia rizík, skúšok, schválení alebo autorizácií na úrovni Únie alebo na úrovni členských štátov konajúcich spoločne, ako sa uvádza okrem iného v nariadení (ES) č. 1107/2009.

                     (4)

                     Preto je potrebné prideliť hodnotenie účinných látok, v prípade ktorých je spravodajským štátom Spojené kráľovstvo a v súvislosti s ktorými sa neočakáva, že Európsky úrad pre bezpečnosť potravín o nich vydá záver do 29. marca 2019, iným členským štátom. Týka sa to týchto účinných látok: deltametrín, diflufenikán, epoxikonazol, fluoxastrobín, protiokonazol a tebukonazol.

                     (5)

                     Pri uvedenom prideľovaní hodnotení by sa mala zabezpečiť vyváženosť, pokiaľ ide o rozdelenie povinností a úloh medzi členské štáty.

                     (6)

                     Keďže hodnotenia príslušných účinných látok sú v pokročilom štádiu a práca, ktorá sa má vykonať, by už nemala byť rozsiahla, pri uvedenom hodnotení by sa nemal prideliť spoluspravodajský členský štát.

                     (7)

                     Vykonávacie nariadenie (EÚ) č. 686/2012 by sa preto malo zodpovedajúcim spôsobom zmeniť.

                     (8)

                     Toto nariadenie by sa malo uplatňovať od 30. marca 2019.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Vykonávacie nariadenie (EÚ) č. 686/2012 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 30. marca 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. januára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) č. 686/2012 z 26. júla 2012, ktorým sa členským štátom na účely postupu obnovenia prideľuje hodnotenie účinných látok (Ú. v. EÚ L 200, 27.7.2012, s. 5).

            PRÍLOHA
            Príloha k vykonávaciemu nariadeniu (EÚ) č. 686/2012 sa mení takto:

                        1.

                        Časť A sa mení takto:

                                    a)

                                    Zápis týkajúci sa deltametrínu sa nahrádza takto:

                                                Účinná látka

                                                Spravodajský členský štát

                                                Spoluspravodajský členský štát

                                                „deltametrín

                                                AT“

                                    b)

                                    Zápis týkajúci sa diflufenikánu sa nahrádza takto:

                                                Účinná látka

                                                Spravodajský členský štát

                                                Spoluspravodajský členský štát

                                                „diflufenikán

                                                CZ“

                                    c)

                                    Zápis týkajúci sa fluoxastrobínu sa nahrádza takto:

                                                Účinná látka

                                                Spravodajský členský štát

                                                Spoluspravodajský členský štát

                                                „fluoxastrobín

                                                DE“

                                    d)

                                    Zápis týkajúci sa protiokonazolu sa nahrádza takto:

                                                Účinná látka

                                                Spravodajský členský štát

                                                Spoluspravodajský členský štát

                                                „protiokonazol

                                                PL“

                        2.

                        Časť B sa mení takto:

                                    a)

                                    Zápis týkajúci sa epoxikonazolu sa nahrádza takto:

                                                Účinná látka

                                                Spravodajský členský štát

                                                Spoluspravodajský členský štát

                                                „epoxikonazol

                                                PL“

                                    b)

                                    Zápis týkajúci sa tebukonazolu sa nahrádza takto:

                                                Účinná látka

                                                Spravodajský členský štát

                                                Spoluspravodajský členský štát

                                                „tebukonazol

                                                DK“


title: Vykonávacie nariadenie Komisie (EÚ) 2019/151 z 30. januára 2019, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky Clonostachys rosea kmeň J1446 ako účinnej látky s nízkym rizikom a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

text:
                  31.1.2019

                  SK

                  Úradný vestník Európskej únie

                  L 27/26

         VYKONÁVACIE NARIADENIE KOMISIE (EÚ) 2019/151
         z 30. januára 2019,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky Clonostachys rosea kmeň J1446 ako účinnej látky s nízkym rizikom a ktorým sa mení príloha k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 22 ods. 1 v spojení s jeho článkom 20 ods. 1,
         keďže:

                     (1)

                     Smernicou Komisie 2005/2/ES (2) bola účinná látka Clonostachys rosea kmeň J1446 zaradená pod starým taxonomickým názvom Gliocladium catenulatum kmeň J1446 do prílohy I k smernici Rady 91/414/EHS (3).

                     (2)

                     Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

                     (3)

                     Platnosť schválenia účinnej látky Clonostachys rosea kmeň J1446, ako sa uvádza časti A prílohy k vykonávaciemu nariadeniu (EÚ) č. 540/2011, uplynie 31. júla 2019.

                     (4)

                     Žiadosť o obnovenie schválenia pre Clonostachys rosea kmeň J1446 predložila spoločnosť Verdera Oy (ďalej len „žiadateľ“) v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

                     (5)

                     Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

                     (6)

                     Spravodajský členský štát vypracoval hodnotiacu správu o obnovení schválenia na základe konzultácie so spoluspravodajským členským štátom a 6. júla 2016 ju predložil Európskemu úradu pre bezpečnosť potravín (ďalej len „úrad“) a Komisii.

                     (7)

                     Úrad postúpil hodnotiacu správu o obnovení schválenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

                     (8)

                     Dňa 21. júna 2017 predložil úrad Komisii svoje závery (6) o tom, či možno očakávať, že Clonostachys rosea kmeň J1446 bude spĺňať kritériá schválenia stanovené v článku 4 nariadenia (ES) č. 1107/2009. Komisia 11. decembra 2017 predložila návrh správy o obnovení účinnej látky Clonostachys rosea kmeň J1446 Stálemu výboru pre rastliny, zvieratá, potraviny a krmivá.

                     (9)

                     Žiadateľ mal možnosť predložiť pripomienky k správe o obnovení.

                     (10)

                     V prípade jedného alebo viacerých reprezentatívnych použití minimálne jedného prípravku na ochranu rastlín s obsahom Clonostachys rosea kmeň J1446 sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené. Preto je vhodné obnoviť schválenie účinnej látky Clonostachys rosea kmeň J1446.

                     (11)

                     Hodnotenie rizika v prípade obnovenia schválenia Clonostachys rosea kmeň J1446 vychádza z obmedzeného počtu reprezentatívnych použití, čím sa však neobmedzujú použitia, v prípade ktorých možno prípravky na ochranu rastlín s obsahom Clonostachys rosea kmeň J1446 autorizovať. Preto je vhodné nezachovať obmedzenie týkajúce sa použitia len ako fungicídu.

                     (12)

                     Komisia sa ďalej domnieva, že Clonostachys rosea kmeň J1446 je podľa článku 22 nariadenia (ES) č. 1107/2009 účinnou látkou s nízkym rizikom. Clonostachys rosea kmeň J1446 nie je problémovou látkou a spĺňa podmienky stanovené v bode 5 prílohy II k nariadeniu (ES) č. 1107/2009.

                     (13)

                     Preto je vhodné obnoviť schválenie látky Clonostachys rosea kmeň J1446 ako látky s nízkym rizikom.

                     (14)

                     V súlade s článkom 14 ods. 1 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky.

                     (15)

                     V súlade s článkom 20 ods. 3 nariadenia (ES) č. 1107/2009 v spojení s jeho článkom 13 ods. 4 by sa príloha k vykonávaciemu nariadeniu (EÚ) č. 540/2011 mala zodpovedajúcim spôsobom zmeniť.

                     (16)

                     Vykonávacím nariadením Komisie (EÚ) 2018/917 (7) sa predĺžilo obdobie platnosti schválenia Clonostachys rosea kmeň J1446 do 31. júla 2019, aby sa postup obnovenia mohol dokončiť pred uplynutím obdobia platnosti schválenia uvedenej látky. Keďže však bolo rozhodnutie o obnovení prijaté predo dňom tejto predĺženej platnosti schválenia, toto nariadenie by sa malo uplatňovať od 1. apríla 2019.

                     (17)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Obnovenie schválenia účinnej látky
            Schválenie účinnej látky Clonostachys rosea kmeň J1446, špecifikovanej v prílohe I, sa obnovuje za podmienok stanovených v uvedenej prílohe.

            Článok 2
            Zmeny vykonávacieho nariadenia (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Nadobudnutie účinnosti a dátum uplatňovania
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. apríla 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. januára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Smernica Komisie 2005/2/ES z 19. januára 2005, ktorou sa mení a dopĺňa smernica Rady 91/414/EHS s cieľom zaradiť Ampelomyces quisqualis a Gliocladium catenulatum ako účinné látky (Ú. v. EÚ L 20, 22.1.2005, s. 15).

            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (6)  Vestník EFSA (EFSA Journal) (2016) 14(7):4517, 16 s K dispozícii online: www.efsa.europa.eu.

            (7)  Vykonávacie nariadenie Komisie (EÚ) 2018/917 z 27. júna 2018, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok alfa-cypermetrín, beflubutamid, benalaxyl, bentiavalikarb, bifenazát, boskalid, bromoxynil, kaptán, karvón, chlórprofám, cyazofamid, desmedifám, dimetoát, dimetomorf, dikvát, etefón, etoprofos, etoxazol, famoxadón, fenamidón, fenamifos, flumioxazín, fluoxastrobín, folpet, foramsulfurón, formetanát, Gliocladium catenulatum kmeň: J1446, izoxaflutol, metalaxyl-M, metiokarb, metoxyfenozid, metribuzín, milbemektín, oxasulfurón, Paecilomyces lilacinus kmeň 251, fénmedifám, fosmet, pirimifos-metyl, propamokarb, protiokonazol, pymetrozín a S-metolachlór (Ú. v. EÚ L 163, 28.6.2018, s. 13).

            PRÍLOHA I

                        Bežný názov, identifikačné čísla

                        Názov IUPAC

                        Čistota (1)

                        Dátum schválenia

                        Koniec platnosti schválenia

                        Osobitné ustanovenia

                           Clonostachys rosea kmeň J1446
                        Prírastkové číslo v zbierke kultúr Nemeckej zbierky mikroorganizmov a bunkových kultúr (DSMZ): DSM 9212

                        neuplatňuje sa

                        neuplatňuje sa
                        Obsah gliotoxínu: max. 50 μg/kg v technickej kvalite MCPA.

                        1. apríla 2019

                        31. marca 2034

                        Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o Clonostachys
                           rosea kmeň J1446, a najmä dodatky I a II k uvedenej správe.
                        Pri tomto celkovom hodnotení musia členské štáty venovať osobitnú pozornosť:

                                    —

                                    špecifikácii komerčne vyrábaného technického materiálu v prípravkoch na ochranu rastlín vrátane úplnej charakterizácie prípadných metabolitov vyvolávajúcich obavy,

                                    —

                                    ochrane operátorov a pracovníkov, pričom berú do úvahy to, že mikroorganizmy sa považujú za potenciálne senzibilizátory, a zabezpečia, aby sa medzi podmienky používania zahrnuli vhodné osobné ochranné prostriedky,

                                    —

                                    štúdiám alebo informáciám z vedeckej literatúry, ktoré boli nedávno zverejnené v súvislosti s antimykotickou citlivosťou Clonostachys rosea kmeň J1446.

                              Výrobca musí počas výrobného procesu zabezpečiť prísne dodržiavanie environmentálnych podmienok a analýzy kontroly kvality s cieľom zabezpečiť dodržanie limitov mikrobiálnej kontaminácie uvedených v pracovnom dokumente SANCO/12116/2012 (2).
                        V podmienkach používania sa musia podľa potreby uviesť opatrenia na zmiernenie rizika.

               (1)  Ďalšie podrobnosti o identite a špecifikácii účinnej látky sú uvedené v revíznej správe.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.

            PRÍLOHA II
            Príloha k vykonávaciemu nariadeniu (EÚ) č. 540/2011 sa mení takto:

                        1.

                        V časti A sa vypúšťa zápis 98 týkajúci sa Gliocladium catenulatum kmeň J1446;

                        2.

                        v časti D sa dopĺňa tento zápis:

                                    „15

                                       Clonostachys rosea kmeň J1446
                                    Prírastkové číslo v zbierke kultúr Nemeckej zbierky mikroorganizmov a bunkových kultúr (DSMZ): DSM 9212

                                    neuplatňuje sa

                                    neuplatňuje sa
                                    Obsah gliotoxínu: max. 50 μg/kg v technickej kvalite MCPA.

                                    1. apríla 2019

                                    31. marca 2034

                                    Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o Clonostachys
                                       rosea kmeň J1446, a najmä dodatky I a II k uvedenej správe.
                                    Pri tomto celkovom hodnotení musia členské štáty venovať osobitnú pozornosť:

                                                —

                                                špecifikácii komerčne vyrábaného technického materiálu v prípravkoch na ochranu rastlín vrátane úplnej charakterizácie prípadných metabolitov vyvolávajúcich obavy,

                                                —

                                                ochrane operátorov a pracovníkov, pričom berú do úvahy to, že mikroorganizmy sa považujú za potenciálne senzibilizátory, a zabezpečia, aby sa medzi podmienky používania zahrnuli vhodné osobné ochranné prostriedky,

                                                —

                                                štúdiám alebo informáciám z vedeckej literatúry, ktoré boli nedávno zverejnené v súvislosti s antimykotickou citlivosťou Clonostachys rosea kmeň J1446.

                                          Výrobca musí počas výrobného procesu zabezpečiť prísne dodržiavanie environmentálnych podmienok a analýzy kontroly kvality s cieľom zabezpečiť dodržanie limitov mikrobiálnej kontaminácie uvedených v pracovnom dokumente SANCO/12116/2012 (*1).
                                    V podmienkach používania sa musia podľa potreby uviesť opatrenia na zmiernenie rizika.“

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.


title: Vykonávacie nariadenie Komisie (EÚ) 2019/295 z 20. februára 2019, ktorým sa mení vykonávacie nariadenie (EÚ) č. 1011/2014, pokiaľ ide o zmeny vzoru žiadosti o platbu vrátane dodatočných informácií týkajúcich sa finančných nástrojov a vzoru účtov

text:
                  21.2.2019

                  SK

                  Úradný vestník Európskej únie

                  L 50/1

         VYKONÁVACIE NARIADENIE KOMISIE (EÚ) 2019/295
         z 20. februára 2019,
         ktorým sa mení vykonávacie nariadenie (EÚ) č. 1011/2014, pokiaľ ide o zmeny vzoru žiadosti o platbu vrátane dodatočných informácií týkajúcich sa finančných nástrojov a vzoru účtov
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (1), a najmä na jeho článok 41 ods. 4, článok 131 ods. 6 a článok 137 ods. 3,
         keďže:

                     (1)

                     V prílohe VI k vykonávaciemu nariadeniu Komisie (EÚ) č. 1011/2014 (2) sa uvádza vzor žiadosti o platbu vrátane dodatočných informácií týkajúcich sa finančných nástrojov v súlade s článkom 131 ods. 6 nariadenia (EÚ) č. 1303/2013. Pokiaľ ide o preddavky vyplatené v súvislosti so štátnou pomocou, v dodatku 2 k uvedenej prílohe sa uvádza, aká suma vyplatených preddavkov uhradená, resp. neuhradená z výdavkov zaplatených prijímateľmi v rámci daného obdobia by mala byť zahrnutá do žiadostí o platbu.

                     (2)

                     Nariadením Európskeho parlamentu a Rady (EÚ, Euratom) 2018/1046 (3) sa mení vymedzenie pojmu „prijímateľ“ v nariadení (EÚ) č. 1303/2013. Rovnako sa ním mení článok 131 ods. 3 nariadenia (EÚ) č. 1303/2013, v ktorom sa teraz stanovuje, že v prípade štátnej pomoci vyplatí prijímateľom verejný príspevok, ktorý zodpovedá výdavkom zahrnutým do žiadosti o platbu, subjekt poskytujúci pomoc, alebo ak sa členské štáty rozhodli, že prijímateľom je subjekt poskytujúci pomoc podľa článku 2 bodu 10 písm. a) uvedeného nariadenia, vyplatí ho tento prijímateľ subjektu, ktorému sa pomoc poskytuje. Vzhľadom na tieto zmeny by sa dodatok 2 k prílohe VI k vykonávaciemu nariadeniu (EÚ) č. 1011/2014 mal zodpovedajúcim spôsobom zmeniť.

                     (3)

                     V prílohe VII k vykonávaciemu nariadeniu (EÚ) č. 1011/2014 sa uvádza vzor účtov v súlade s článkom 137 ods. 3 nariadenia (EÚ) č. 1303/2013. Pokiaľ ide o preddavky vyplatené v súvislosti so štátnou pomocou, v dodatku 7 k uvedenej prílohe sa uvádza, aká suma vyplatených preddavkov uhradená, resp. neuhradená z výdavkov zaplatených prijímateľmi v rámci daného obdobia sa má zahrnúť do účtov.

                     (4)

                     So zreteľom na celkovú výšku oprávnených výdavkov zaevidovanú v účtovných systémoch certifikačného orgánu, ktoré boli zahrnuté v žiadostiach o platbu, sa v článku 137 ods. 1 písm. a) nariadenia (EÚ) č. 1303/2013 odkazuje späť na jeho článok 131 Vzhľadom na zmeny v článku 131 ods. 3 uvedeného nariadenia by sa mal dodatok 7 k prílohe VII k vykonávaciemu nariadeniu (EÚ) č. 1011/2014 zodpovedajúcim spôsobom zmeniť.

                     (5)

                     S cieľom zabezpečiť právnu istotu a minimálnu mieru nezrovnalostí medzi zmenenými ustanoveniami nariadenia (EÚ) č. 1303/2013, ktoré sa uplatňujú od 2. augusta 2018 alebo skôr v súlade s článkom 282 nariadenia (EÚ, Euratom) 2018/1046 a ustanoveniami tohto nariadenia, toto nariadenie by malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.

                     (6)

                     Opatrenia stanovené v tomto nariadení sú v súlade so stanoviskom Koordinačného výboru pre európske štrukturálne a investičné fondy.

                     (7)

                     Vykonávacie nariadenie (EÚ) č. 1011/2014 by sa preto malo zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Prílohy VI a VII k vykonávaciemu nariadeniu (EÚ) č. 1011/2014 sa menia v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. februára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 347, 20.12.2013, s. 320.

            (2)  Vykonávacie nariadenie Komisie (EÚ) č. 1011/2014 z 22. septembra 2014, ktorým sa stanovujú podrobné pravidlá vykonávania nariadenia Európskeho parlamentu a Rady (EÚ) č. 1303/2013, pokiaľ ide o vzory predkladania určitých informácií Komisii a podrobné pravidlá týkajúce sa výmeny informácií medzi prijímateľmi a riadiacimi orgánmi, certifikačnými orgánmi, orgánmi auditu a sprostredkovateľskými orgánmi (Ú. v. EÚ L 286, 30.9.2014, s. 1).

            (3)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).

            PRÍLOHA
            Prílohy VI a VII sa menia takto:

                        1.

                        V prílohe VI sa dodatok 2 mení takto:

                                    a)

                                    Nadpis stĺpca (B) sa nahrádza takto:
                                    „Suma, ktorá bola uhradená z výdavkov zaplatených prijímateľmi, alebo ak sa členské štáty rozhodli, že prijímateľom je subjekt poskytujúci pomoc podľa článku 2 bodu 10 písm. a) nariadenia (EÚ) č. 1303/2013, subjektom, ktorému sa pomoc poskytuje, do troch rokov od vyplatenia preddavku“;

                                    b)

                                    Nadpis stĺpca (C) sa nahrádza takto:
                                    „Suma, ktorá nebola uhradená z výdavkov zaplatených prijímateľmi, alebo ak sa členské štáty rozhodli, že prijímateľom je subjekt poskytujúci pomoc podľa článku 2 bodu 10 písm. a) nariadenia (EÚ) č. 1303/2013, subjektom, ktorému sa pomoc poskytuje, a v prípade ktorej zatiaľ neuplynulo obdobie troch rokov“;

                        2.

                        V prílohe VII sa dodatok 7 mení takto:

                                    a)

                                    Nadpis stĺpca (B) sa nahrádza takto:
                                    „Suma, ktorá bola uhradená z výdavkov zaplatených prijímateľmi, alebo ak sa členské štáty rozhodli, že prijímateľom je subjekt poskytujúci pomoc podľa článku 2 bodu 10 písm. a) nariadenia (EÚ) č. 1303/2013, subjektom, ktorému sa pomoc poskytuje, do troch rokov od vyplatenia preddavku“;

                                    b)

                                    Nadpis stĺpca (C) sa nahrádza takto:
                                    „Suma, ktorá nebola uhradená z výdavkov zaplatených prijímateľmi, alebo ak sa členské štáty rozhodli, že prijímateľom je subjekt poskytujúci pomoc podľa článku 2 bodu 10 písm. a) nariadenia (EÚ) č. 1303/2013, subjektom, ktorému sa pomoc poskytuje, a v prípade ktorej zatiaľ neuplynulo obdobie troch rokov“.


title: Vykonávacie nariadenie Komisie (EÚ) 2019/296 z 20. februára 2019, ktorým sa opravujú určité jazykové znenia vykonávacieho nariadenia (EÚ) 2016/2286, ktorým sa stanovujú podrobné pravidlá o uplatňovaní politiky primeraného využívania a o metodike na posúdenie udržateľnosti zrušenia maloobchodných roamingových príplatkov, ako aj o žiadosti, ktorú má poskytovateľ roamingu predložiť na účely tohto posúdenia (Text s významom pre EHP)

text:
                  21.2.2019

                  SK

                  Úradný vestník Európskej únie

                  L 50/4

         VYKONÁVACIE NARIADENIE KOMISIE (EÚ) 2019/296
         z 20. februára 2019,
         ktorým sa opravujú určité jazykové znenia vykonávacieho nariadenia (EÚ) 2016/2286, ktorým sa stanovujú podrobné pravidlá o uplatňovaní politiky primeraného využívania a o metodike na posúdenie udržateľnosti zrušenia maloobchodných roamingových príplatkov, ako aj o žiadosti, ktorú má poskytovateľ roamingu predložiť na účely tohto posúdenia
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 531/2012 z 13. júna 2012 o roamingu vo verejných mobilných komunikačných sieťach v rámci Únie (1), a najmä na jeho článok 6d ods. 1,
         po porade s Orgánom európskych regulátorov pre elektronické komunikácie,
         keďže:

                     (1)

                     Grécke, holandské a portugalské jazykové znenia vykonávacieho nariadenia Komisie (EÚ) 2016/2286 (2) obsahujú chybu v článku 4 ods. 2 prvom pododseku, pokiaľ ide o výpočet minimálneho objemu dátových roamingových maloobchodných služieb, ktorý má mať roamingový zákazník možnosť využiť pri pravidelných cestách v rámci Únie, ak poskytovateľ roamingu uplatňuje politiku primeraného využívania.

                     (2)

                     Grécke, holandské a portugalské jazykové znenia vykonávacieho nariadenia (EÚ) 2016/2286 by sa preto mali zodpovedajúcim spôsobom opraviť. Ostatných jazykových znení sa táto oprava netýka.

                     (3)

                     Opatrenia stanovené v tomto nariadení sú v súlade so stanoviskom Komunikačného výboru,

               PRIJALA TOTO NARIADENIE:

            Článok 1

               (netýka sa slovenského znenia)

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. februára 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 172, 30.6.2012, s. 10.

            (2)  Vykonávacie nariadenie Komisie (EÚ) 2016/2286 z 15. decembra 2016, ktorým sa stanovujú podrobné pravidlá o uplatňovaní politiky primeraného využívania a o metodike na posúdenie udržateľnosti zrušenia maloobchodných roamingových príplatkov, ako aj o žiadosti, ktorú má poskytovateľ roamingu predložiť na účely tohto posúdenia (Ú. v. EÚ L 344, 17.12.2016, s. 46).


title: Vykonávacie nariadenie Komisie (EÚ) 2019/298 z 20. februára 2019, ktorým sa mení príloha I k nariadeniu (ES) č. 798/2008, pokiaľ ide o zápisy týkajúce sa Bieloruska, Bosny a Hercegoviny a Japonska v zozname tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať určité komodity z hydiny (Text s významom pre EHP)

text:
                  21.2.2019

                  SK

                  Úradný vestník Európskej únie

                  L 50/20

         VYKONÁVACIE NARIADENIE KOMISIE (EÚ) 2019/298
         z 20. februára 2019,
         ktorým sa mení príloha I k nariadeniu (ES) č. 798/2008, pokiaľ ide o zápisy týkajúce sa Bieloruska, Bosny a Hercegoviny a Japonska v zozname tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať určité komodity z hydiny
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4 písm. c),
         so zreteľom na smernicu Rady 2009/158/ES z 30. novembra 2009 o veterinárnych podmienkach, ktorými sa spravuje obchodovanie s hydinou a násadovými vajcami v rámci Spoločenstva a ich dovoz z tretích krajín (2), a najmä na jej článok 23 ods. 1, článok 24 ods. 2 a článok 25 ods. 2,
         keďže:

                     (1)

                     Nariadením Komisie (ES) č. 798/2008 (3) sa stanovujú podmienky veterinárneho osvedčovania vzťahujúce sa na dovoz hydiny a výrobkov z hydiny (ďalej len „komodity“) do Únie a ich tranzitu cez jej územie vrátane skladovania počas prevozu. Stanovuje sa v ňom, že komodity sa majú do Únie dovážať a cez jej územie prevážať len z tretích krajín, území, oblastí alebo jednotiek uvedených v stĺpcoch 1 a 3 tabuľky v časti 1 prílohy I k uvedenému nariadeniu.

                     (2)

                     Zápis týkajúci sa Bieloruska uvedený v tabuľke v prílohe k vykonávaciemu nariadeniu Komisie (EÚ) 2015/2258 (4) sa vzťahuje iba na povolenie tranzitu vajec a vaječných výrobkov (s výnimkou mäsa z hydiny) cez Litvu. Zároveň sa však článkom 18 ods. 2 nariadenia (ES) č. 798/2008, ako aj na základe dodatočných záruk uvedených v zápise týkajúcom sa Bieloruska v stĺpci 5 tabuľky v časti 1 prílohy I k danému nariadeniu, povoľuje tranzit vajec, vaječných výrobkov a mäsa z hydiny cez Litvu. Preto by sa zápis týkajúci sa Bieloruska v časti 1 prílohy I k nariadeniu (ES) č. 798/2008 mal zmeniť tak, aby zahŕňal tranzit vajec, vaječných výrobkov, ako aj mäsa z hydiny.

                     (3)

                     Bosna a Hercegovina požiadala o povolenie dovozu hydinového mäsa do Únie a jeho tranzit cez Úniu a predložila informácie slúžiace na tento účel. Komisia vykonala v Bosne a Hercegovine audit, aby posúdila existujúce veterinárne kontroly mäsa z hydiny určeného na vývoz do Únie. Vzhľadom na pozitívny výsledok auditu je vhodné zapísať túto tretiu krajinu do tabuľky v časti 1 prílohy I k nariadeniu (ES) č. 798/2008.

                     (4)

                     Japonsko požiadalo o povolenie dovozu vajec a vaječných výrobkov do Únie a ich tranzit cez Úniu a predložilo informácie slúžiace na tento účel. Komisia vykonala v Japonsku audit, aby posúdila existujúce veterinárne kontroly vajec a vaječných výrobkov určených na vývoz do Únie. Vzhľadom na pozitívny výsledok auditu je vhodné zapísať túto tretiu krajinu do tabuľky v časti 1 prílohy I k nariadeniu (ES) č. 798/2008.

                     (5)

                     Japonsko predložilo Komisii svoje programy kontroly salmonely v prípade kŕdľov nosníc Gallus gallus. Zistilo sa, že dané programy kontroly ponúkajú rovnaké záruky, ako sú záruky stanovené v nariadení Európskeho parlamentu a Rady (ES) č. 2160/2003 (5), a preto boli schválené. Preto by sa mal povoliť dovoz vajec triedy A z Japonska do Únie a v zápise týkajúcom sa Japonska v tabuľke v časti 1 prílohy I k nariadeniu (ES) č. 798/2008 by nemali byť uvedené žiadne obmedzenia týkajúce sa týchto komodít.

                     (6)

                     Príloha I k nariadeniu (ES) č. 798/2008 by sa preto mala zodpovedajúcim spôsobom zmeniť.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Časť 1 prílohy I k nariadeniu (ES) č. 798/2008 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. februára 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 18, 23.1.2003, s. 11.

            (2)  Ú. v. EÚ L 343, 22.12.2009, s. 74.

            (3)  Nariadenie Komisie (ES) č. 798/2008 z 8. augusta 2008, ktorým sa ustanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (Ú. v. EÚ L 226, 23.8.2008, s. 1).

            (4)  Vykonávacie nariadenie Komisie (EÚ) 2015/2258 zo 4. decembra 2015, ktorým sa mení nariadenie (ES) č. 798/2008, pokiaľ ide o dovoz a prevoz jednotlivých zásielok, ktoré pozostávajú z menej ako 20 jednotiek hydiny inej ako vtáky nadradu bežce, jej násadových vajec a jednodňových kurčiat (Ú. v. EÚ L 321, 5.12.2015, s. 23).

            (5)  Nariadenie Európskeho parlamentu a Rady (ES) č. 2160/2003 zo 17. novembra 2003 o kontrole salmonely a ostatných špecifikovaných zoonotických pôvodcov pochádzajúcich z potravín (Ú. v. EÚ L 325, 12.12.2003, s. 1).

            PRÍLOHA
            Časť 1 prílohy I k nariadeniu (ES) č. 798/2008 sa mení takto:

                        1.

                        Medzi zápisy týkajúce sa Austrálie a Brazílie sa vkladá tento zápis týkajúci sa Bosny a Hercegoviny:

                                    Kód ISO a názov tretej krajiny alebo územia

                                    Kód tretej krajiny, územia, oblasti alebo jednotky

                                    Opis tretej krajiny, územia, oblasti alebo jednotky

                                    Veterinárne osvedčenie

                                    Osobitné podmienky

                                    Osobitné podmienky

                                    Status dohľadu nad vtáčou chrípkou

                                    Status očkovania proti vtáčej chrípke

                                    Status kontroly salmonely (6)

                                    Vzor(-y)

                                    Ďalšie záruky

                                    Dátum ukončenia (1)

                                    Dátum začatia (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „BA – Bosna Hercegovina

                                    BA-0

                                    Celá krajina

                                    POU“

                        2.

                        Položka týkajúca sa Bieloruska sa nahrádza takto:

                                    Kód ISO a názov tretej krajiny alebo územia

                                    Kód tretej krajiny, územia, oblasti alebo jednotky

                                    Opis tretej krajiny, územia, oblasti alebo jednotky

                                    Veterinárne osvedčenie

                                    Osobitné podmienky

                                    Osobitné podmienky

                                    Status dohľadu nad vtáčou chrípkou

                                    Status očkovania proti vtáčej chrípke

                                    Status kontroly salmonely (6)

                                    Vzor(-y)

                                    Ďalšie záruky

                                    Dátum ukončenia (1)

                                    Dátum začatia (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „BY – Bielorusko

                                    BY-0

                                    Celá krajina

                                    EP, E, POU
                                    (vo všetkých troch prípadoch len „na tranzit cez Litvu“)

                                    IX“

                        3.

                        Medzi zápisy týkajúce sa Islandu a Kórejskej republiky sa vkladá tento zápis týkajúci sa Japonska:

                                    Kód ISO a názov tretej krajiny alebo územia

                                    Kód tretej krajiny, územia, oblasti alebo jednotky

                                    Opis tretej krajiny, územia, oblasti alebo jednotky

                                    Veterinárne osvedčenie

                                    Osobitné podmienky

                                    Osobitné podmienky

                                    Status dohľadu nad vtáčou chrípkou

                                    Status očkovania proti vtáčej chrípke

                                    Status kontroly salmonely (6)

                                    Vzor(-y)

                                    Ďalšie záruky

                                    Dátum ukončenia (1)

                                    Dátum začatia (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „JP – Japonsko

                                    JP-0

                                    Celá krajina

                                    EP, E“